โบรกแนะ “ซื้อ” KCE อัพเป้าใหม่ 44 บ. ชูหุ้น “เทิร์นอะราวด์” กำไรไตรมาส 4 ฟื้น
โบรกแนะ "ซื้อ" KCE อัพเป้าใหม่ 44 บ. ชูหุ้น "เทิร์นอะราวด์" กำไรไตรมาส 4 ฟื้น
12 พ.ย. 2563

บริษัทหลักทรัพย์ ฟินันเซีย ไซรัส ระบุในบทวิเคราะห์ เกี่ยวกับหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ระบุในบทวิเคราะห์ แนะนำ “ซื้อ” ราคาเป้าหมาย 44 บาท/หุ้น
ทั้งนี้ จากประชุมนักวิเคราะห์วานนี้มีมุมมองเชิงบวกกับคำสั่งซื้อและอัตรากำไรขั้นต้นในไตรมาส 4/63 ฟื้นตัวได้เร็วกว่าคาด คาดรายได้ในไตรมาส 4/63 จะพุ่งขึ้นสูงกว่าช่วงก่อนมี COVID-19 และผู้บริหารได้เห็นคำสั่งซื้อล่วงหน้ายาวไปในไตรมาส 1/64 แม้จะมี Lockdown เกิดขึ้นในยุโรป แต่ไม่มีลูกค้ารายได้หยุดการผลิตเหมือนในไตรมาส 2/63 และยังไม่เห็นสัญญาการชะลอของคำสั่งซื้อ
โดยผู้บริหารตั้งเป้ารายได้ในปีหน้าโตราว 15% จากปีก่อน มาจากสินค้ากลุ่มเดิมที่ฟื้นตัวจากฐานต่ำ และจากสินค้ามาร์จิ้นดีอย่าง HDI ที่ยังโตได้ต่อเนื่องแม้ช่วงที่มี COVID เพราะถูกใช้ใน EV Car และรถยนต์ที่มีระบบดิจิตอลค่อนข้างมาก ในขณะที่คู่แข่งยังน้อย จนปัจจุบันใช้กำลังการผลิต HDI เต็มไปแล้ว และอยู่ระหว่างขยายกำลังการผลิตอีกเท่าตัว คาดจะเริ่มผลิตได้ในไตรมาส 3/64 จะทำให้สัดส่วนรายได้ HDI ขยับขึ้นเป็น 22% – 23% จากปัจจุบันที่ 15.5%
ส่วนค่าเงินบาทที่แข็งค่ายังไม่ใช่ปัญหา เพราะค่าเงินของคู่แข่งอย่างหยวนแข็งค่ามากกว่า และยังมี Natural Hedge + Forward ป้องกันความเสี่ยงอยู่ แม้ยังคงประมาณการกำไรปี 2563 ไว้ตามเดิม +18.1% จากปีก่อน และปรับเพิ่มกำไรปี 2564 ขึ้นเล็กน้อย 2% แต่เป็นการเติบโตสูงราว 95.6% จากปีก่อน
ขณะที่มีความมั่นใจต่อการฟื้นตัวในปีหน้ามากขึ้น และถือว่าจัดอยู่ในหุ้นกลุ่ม Turnaround คาด ROE จะกลับมาสูงเป็นระดับสองหลักที่ 16.3% อีกครั้งในปี 2564 จึง Re-rate PE ขึ้นเป็น 25 เท่า (+1.5 SD) จากเดิม 20 เท่า และปรับเพิ่มราคาเป้าหมายปี 2564 เป็น 44 บาท จากเดิม 34 บาท แนะนำ “ซื้อ” และเลือกเป็น Top Pick ของกลุ่มชิ้นส่วนอิเล็กทรอนิกส์